Deneb

> **"...มันน่าเศร้าเหลือเกิน ที่คนเราไม่สามารถฝืนโชคชะตาได้ ทว่านั่นก็เป็นเรื่องน่ายินดีที่โชคชะตาได้มอบความทรงจำให้กับพวกเรา..."**
>
>

## Mental Condition

### Rate

S+

**Deneb** ;(เดเนป) หรือชื่อจริงคือ Dereck (เดเรค) ปรากฏตัวครั้งแรกใน Fallen  เขาคือสมาชิกคนที่ 1 ของสเตลล่า สังกัด Lunatic ผู้เป็นเสมือนหัวหอกคอยชักใยอยู่เบื้องหลังซีโนเวล

## Appearance

ชายหนุ่มผมยาวสีน้ำตาลทอง ดวงตาสีเทาอมฟ้า สูงโปร่งและผิวขาวซีด มีไฝอยู่ใต้ตาขวาและรอยแผลเป็นบนหลังมือที่เกิดจากความเกลียดแค้นตัวเองที่กลายเป็นเมนดิส และไม่สามารถวาดภาพให้กับโลกใบนี้และตนเองได้อีกต่อไป

## Personality

ชายหนุ่มอัธยาศัยดีผู้เป็นมิตรกับผู้คนอย่างสม่ำเสมอ แต่ในบางครั้งก็มีมุมที่เลือดเย็น ไม่สนใจสิ่งรอบข้าง ทำทุกอย่างได้เพื่อเป้าหมายของตัวเองเช่นกัน เขาเป็นคนที่ซื่อสัตย์กับคำสัญญาหรือสิ่งสำคัญเสมอๆ มักพูดจาสุภาพ นอบน้อม ถ่อมตัว และอ่อนโยนกับลูน่ามากกว่าใครๆ

คำพูดคำจาชาญฉลาด ไหวพริบดี หัวไว และเท่าทันคน หากไม่นับว่าเป็นอาชญากรก็เป็นบุคลากรที่ดีต่อประเทศคนหนึ่ง (อ้างอิงจากคำพูดของอลัน) เดเรคนั้นไม่เข้าข้างสิ่งใด ยึดถือแต่สิ่งที่ตนเองเห็นว่าเหมาะสมเท่านั้น โดยทั่วไปแล้วเขามักยิ้มแย้มและเป็นคนช่างพูด แต่ในบางครั้งก็มีมุมโดดเดี่ยวให้เห็นอยู่บ้าง ลูน่าจึงมักพูดว่า เดเรคเหมือนนกปีกหักที่รักษาจนกลับมาบินได้แล้ว แต่ยังเลือกจะเดินบนพื้นต่อไปแทนที่จะบินอีกครั้ง

## Personal Background

เดเรคนั้นเดิมทีเป็นศิลปินผู้มีชื่อเสียงซึ่งเกิดในเมืองเล็กๆอันห่างไกลซึ่งมีชื่อว่า 'กลอเรนัล' เขามีชื่อเสียงและเป็นที่รู้จักเป็นวงกว้างจากผลงานศิลปะที่เขาสร้างสรรค์ขึ้น จนกระทั่งเมื่อกลอเรนัลตกลงจะอยู่ภายใต้การปกครองของระบบ SC ชื่อเสียงและเกียรติยศของเดเรคก็ถูกทำลายลงในพริบตา เขาถูกกล่าวหาว่าเสียสติ ฝันเฟื่อง เพราะผลงานของเขานั้นขัดกับกฎและความต้องการของระบบ เดเรคจึงสูญเสียเป้าหมายในการมีชีวิต เขาไม่สามารถวาดภาพได้อีกต่อไปและเจ็บปวดจนพยายามทำร้ายตัวเองหลากหลายวิธีเพื่อให้สามารถกลับมาเป็นเช่นเดิมได้อีกครั้ง ทว่าสุดท้ายเขาก็ไม่อาจทำได้

เดเรคเร่ร่อนอยู่ต่างเมืองยาวนานหลายเดือนจนได้พบกับลูน่า หลังจากที่ลูน่าช่วยเหลือเขาเธอก็ได้เล่าถึงความปรารถของตัวเองให้เขาฟัง เดเรคประทับใจในทัศนคติและคาริสม่าของลูน่ามากและเคยพูดเอาไว้ว่า 'เขาคงถูกเธอนำทางเข้าให้แล้ว' เขาทั้งรักและหลงใหลในตัวลูน่าเสมือนสุนัขผู้ภักดีต่อผู้เป็นนาย และลูน่าก็กลายเป็นเหตุผลในการมีชีวิตอยู่ต่อไปของเขา หลังจากนั้นเดเรคจึงติดตามลูน่าไปและคอยเฝ้ามองการกระทำของเธออย่างชื่นชม และได้ตกลงจะร่วมเป็นส่วนหนึ่งของแผนการของเธอโดยเสนอตัวเป็นสมาชิกคนแรกของสเตลล่า

## Important role

### **Fallen**

'เดเนป' คือสมาชิกคนสำคัญของสเตลล่าที่แม้จะยังไม่ลงมือฆ่าใครก็เป็นที่หมายหัวของ WBC เขาช่วยนำทางเดรโกไปพบกับลูน่าในอการ์ธาก่อนจะหายตัวไปอย่างไร้ร่องรอย

### **Fallen Apocalypse**

เดเรคได้ถูกลูน่าช่วยเป็นแรงผลักดันในการมีชีวิตอยู่ และได้เสนอตัวเป็น 'เดเนป' แห่งสเตลล่า เพื่อสนับสนุนความต้องการในการทำลายระบบ SC ของลูน่า

## Criminality

### **คดีฆาตรกรรมลำดับที่ 478-2**

คดีฆาตรกรรมที่เกิดขึ้นเมือวันที่ 7 เมษายน ณ โกดังร้างเขตพื้นที่สีเหลือง พบผู้เสียชีวิต 2 ราย สามีภรรยาอายุ 61 ปี แท้จริงแล้วคดีฆาตรกรรมนี้คือคดีที่เดเรคจงใจก่อขึ้น และผู้ตายคือคู่สามีภรรยาที่ดูถูกภาพวาดของเขาสมัยที่เขายังไม่กลายเป็นเมนดิส

### **คดีน้ำหมึก**

หรือที่รู้จักในชื่อ 'คดีฆาตรกรรมลำดับที่ 651-4' คดีฆาตรกรรม ณ โรงพิมพ์เล็กๆในเขต 41 ผู้ตายคือ แรรอยล์ อัลฟ์เพนอล เจ้าของโรงพิมพ์ เลือดในตัวของผู้ตายเกือบทั้งหมดถูกผสมเข้ากับหมึกชนิดพิเศษที่อยู่ในโรงพิมพ์ และถูกขโมยออกไป ผู้อยู่เบื้องหลังคดีนี้คือเดเรค เขาได้นำหมึกที่ผสมขึ้นมานั้นมาใช้เขียนหนังสือเล่มหนึ่งที่มีชื่อว่า 'The Story and The Way'

## Relationships

### **Luna Al Macheldile**

เดเนปนั้นชื่นชมและหลงใหลในคาริสม่าของลูน่าซึ่งมีคุณสมบัติที่เขาโหยหา เขามองว่าโชคชะตาของตัวเองคงนำเขามาพบกับเธอผู้เปรียบเสมือนจุดสูงสุดของชีวิต และเมื่อได้รับรู้ความจริงว่าชาติกำเนิดของลูน่าเป็นเช่นไรเขาก็ยิ่งหลงใหลและเทิดทูนในตัวเธอมากเท่านั้น เดเนปภักดีและเคารพในการตัดสินใจของลูน่าอยู่เสมอ และในส่วนลึกเขาก็มองเธอไม่ได้ต่างจากเด็กสาวผู้น่าสงสารคนหนึ่งที่ต้องมีชะตากรรมอันแสนเศร้า เดเนปมักคอยซื้อหนังสือมาให้เธออ่านเสมอเมื่อเขากลับมารายงานความคืบหน้าของแผนการให้เธอฟัง และคอยช่วยประสานงานต่างๆให้กับสเตลล่าและซีโนเวล

### **Drego Whitederen**

เดเนปมองเดรโกเป็นทั้งศัตรู และผู้มีชะตากรรมอันน่าสงสาร เขาไม่ได้จงเกลียดจงชังในตัวเดรโกเพราะเป็นสารวัตรไซจิสเหมือนที่วีก้ารู้สึก แต่ก็ไม่ได้ยินดีกับการมีตัวตนอยู่ของเดรโก ใจจริงเดเนปหวังให้เดรโกตาสว่างจากการพบกับลูน่า แต่เขาก็รู้ว่าลูน่าคงไม่ได้คิดแบบนั้น ดังนั้นเดเนปจึงเสนอจะนำทางให้เดรโกได้พบกับความจริงที่คู่ควร และจะไม่ยื่นมือแทรกแซงชะตากรรมของเขากับลูน่าที่ต้องมาพบกัน

## Trivia

* ชื่อของเขา (เดเนป) มาจากชื่อของดาวในกลุ่มดาวสามเหลี่ยมฤดูร้อน (กลุ่มดาวหงส์)
* รหัสของเขาในฐานะเมนดิสคือ 1066-482-6329
* เขามักเดินทางไปหลายเมืองในช่วงที่ไม่ได้ทำภารกิจของสเตลล่า และจะซื้อหนังสือจากที่ที่เคยไปกลับไปฝากลูน่าเสมอ
* หนังสือเล่มโปรดของเดเนปคือ The Idiot  (Fyodor M Dostoyevsky)
* ตะเกียงที่เดเนปใช้จุดประจำนั้นเป็นของที่ได้มาจากลูน่า โดยเขามักจะจุดอ่านหนังสือในช่วงกลางคืนและนำติดตัวไปด้วยแทบทุกที่
* คาดการณ์กันว่า หลังจากพาเดรโกมายังอการ์ธา เดเนก็ปรับรู้ความตั้งใจของลูน่าอยู่ก่อนแล้วและได้ยอมรับการตัดสินใจนั้นแล้วออกเดินทางไปตามทางของตัวเอง โดยนำ 'สมุดบันทึก' ที่ลูน่ามอบให้ติดตัวไปเพียงอย่างเดียว
* เดเนปเขียนหนังสือที่ชื่อว่า 'The Story and The Way' ภายหลังจากที่เดินทางออกมาราว 3 ปี และกลายเป็นหนังสือขายดีในพื้นที่สีแดง ซึ่งมีเนื้อหาเกี่ยวกับการเดินทางของตัวละครที่คล้ายคลึงกันกับตัวเขา และการค้นหาเหตุผลในการมีชีวิต